เมื่อ 6 วันก่อน มีเพศสัมพันธ์ครั้งแรกค่ะ(หลังจากหมดประจำเดือน 2 วัน) มีการป้องกัน แต่ค่อนข้างรุนแรง หลังจากนั้นมีเลือดออกและเจ็บบริเวณช่องคลอด,ปากช่องคลอด(อวัยวะเพศ) และได้กินยาคุมฉุกเฉินไปค่ะพอวันนี้มีเลือดสีน้ำตาลออกจากช่องคลอด มีกลิ่นเมื่อดมใกล้ๆ ยังเจ็บบริเวณนั้นอยู่เล็กน้อย ไม่ทราบว่าจะเป็นอะไรมั้ยคะ
สวัสดีค่ะ เลือดที่ออกหลังจากที่มีเพศสัมพันธ์ในวันนั้น อาจเกิดจากการมีเพศสัมพันธ์ที่รุนแรงได้ ซึ่งทำให้ช่องคลอดและปากช่องคลอดเกิดการบาดเจ็บ มีการฉีกขาดของเยื่อบุ และมีเลือดออกได้ ซึ่งหากเลือดได้หยุดไปแล้ว ก็ไม่ได้อันตรายอะไรค่ะสำหรับเลือดสีน้ำตาลที่ออกมาในอีก 6 วันต่อมา น่าจะเป็นเลือดที่เกิดจากผลข้างเคียงของยาคุมฉุกเฉินได้ค่ะ ซึ่งอาจมีเลือดออกได้นาน 1-4 วัน ไม่ได้อันตรายอะไรเช่นกันส่วนอาการเจ็บที่อวัยวะเพศ ก็น่าจะค่อยๆ ดีขึ้นได้เอง ในช่วงนี้ ก็อาจงดการมีเพศสัมพันธ์ไปก่อนจนกว่าจะหายเจ็บค่ะสำหรับประจำเดือนที่จะมาในรอบต่อไปนั้น อาจมาช้าได้ จากผลของยาคุมฉุกเฉินค่ะ